## Rješenje kojim se odobravaju izmjene i pročišćeni tekst Statuta Raiffeisen obveznog mirovinskog fonda, kojim upravlja Raiffeisen mirovinsko društvo za up­rav­ljanje obveznim mirovinskim fondom d.d., Z

### NN 120/2007 (21.11.2007.), Rješenje kojim se odobravaju izmjene i pročišćeni tekst Statuta Raiffeisen obveznog mirovinskog fonda, kojim upravlja Raiffeisen mirovinsko društvo za up­rav­ljanje obveznim mirovinskim fondom d.d., Z

# HRVATSKA AGENCIJA ZA NADZOR FINANCIJSKIH USLUGA

**3508**

Na temelju odredbi članka 15. točka 4. alineja 2. i članka 8. Zakona o Hrvatskoj
agenciji za nadzor financijskih usluga (»Narodne novine« br. 140/05), primjenom
odredbe članka 39. stavak 2. Zakona o obveznim i dobrovoljnim mirovinskim
fondovima (»Narodne novine« br. 49/99, 63/00, 103/03,177/04 i 71/07), Uprava
Hrvatske agencije za nadzor financijskih usluga, na zahtjev Raiffeisen
mirovinskog društva za upravljanje obveznim mirovinskim fondom d.d., Zagreb,
Magazinska 69/V, u predmetu odobrenja izmjena Statuta Raiffeisen obveznog
mirovinskog fonda, na sjednici održanoj16. studenoga 2007. godine donijela je

## RJEŠENJE

1. Odobravaju se izmjene i pročišćeni tekst Statuta Raiffeisen obveznog
mirovinskog fonda, kojim upravlja Raiffeisen mirovinsko društvo za upravljanje
obveznim mirovinskim fondom d.d., Zagreb.
2. Ovo Rješenje objavit će se u »Narodnim novinama«.

```
Obrazloženje
```

Raiffeisen mirovinsko društvo za upravljanje obveznim mirovinskim fondom d.d.,
Zagreb, Ulica Magazinska 69/V (u daljnjem tekstu: Društvo), podnijelo je 5.
listopada 2007. godine, klasa: UP/I-140-01/07-32/1, urbroj: 383-113-07-1 zahtjev
za odobrenje izmjena Statuta Raiffeisen obveznog mirovinskog fonda sukladno
odredbi članka 39. stavka 2. Zakona o obveznim i dobrovoljnim mirovinskim
fondovima (»Narodne novine« br. 49/99, 63/00, 103/03 i 177/04). Društvo je 9.
listopada 2007. godine dostavilo Odluku Uprave Društva o izmjenama i dopunama
Statuta Raiffeisen obveznog mirovinskog fonda, kao i tekst Statuta Raiffeisen
mirovinskog fonda prije izmjena, klasa: UP/I-140-01/07-32/1, urbroj:
383-113-07-2, a 5. studenoga 2007. godine, klasa: UP/I-140-01/07-32/1, urbroj:
383-113-07-4, nakon zatraženih izmjena, Društvo je dostavilo ispravak teksta
Statuta Raiffeisen obveznog mirovinskog fonda, te Odluku Uprave Društva o
izmjenama i dopunama istog, nadopunjenu i parafiranu od strane Uprave Društva.
Pregledom dostavljene dokumentacije utvrđeno je da su izmjene i pročišćeni tekst
Statuta Raiffeisen obveznog mirovinskog fonda sukladne članku 39. Zakona o
obveznim i dobrovoljnim mirovinskim fondovima (»Narodne novine« br. 49/99,
63/00, 103/03, 177/04 i 71/07).
Slijedom navedenog, Uprava Hrvatske agencije za nadzor financijskih usluga
odobrila je izmjene i pročišćeni tekst Statuta Raiffeisen obveznog mirovinskog
fonda.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-140-01/07-32/1
Urbroj: 326-113-07-5
Zagreb, 16. studenoga 2007.

Predsjednik Uprave
**Ante Samodol**, v. r.

Rješenje, NN 120/2007-3508